
Rīgā

Par papildus informācijas sniegšanu

SIA „Rīgas nami” (turpmāk tekstā – Pasūtītājs) ir saņēmusi jautājumu par iepirkumu “Dažādu sociālo grupu kopdzīvojamās mājas Ziepju ielā 11, Rīgā, pārbūves un ārtelpas labiekārtojuma projekta izstrāde” (ID Nr. RN 2023/76), kā rezultātā, saskaņā ar Publisko iepirkumu likuma prasībām, sniedzam šādu informāciju.

Jautājums Nr.8:
Ir praktiska problēma iegūt reālos datus un pierādīt ka rezultāti ir sasniegti, jo to katrs dalībnieks mēģinās pierādīt kā nu mācēs. Tādēļ mūsu rekomendācija būtu šo punktu(par datu iegūšanu un rezultāta sasniegšanas pierādīšanu) ņemt ārā, jo tas nav objektīvs un nebūs pārbaudāms. Tieši šo iemeslu dēļ, starp citu, Vācu pasīvo ēku sertifikācijas sistēma gatavām ēkām sertifikātu izdod pēc phpp aprēķina nevis pēc faktiskajiem datiem, jo tad ir iespēja ēkas salīdzināt un ir vienādi pieņēmumi. Faktiskais patēriņš ir ļoti atkarīgs no ventilācijas un apkures sistēmu darbības režīmiem. Atliek ēkas lietotājam turēt pa nakti logus vaļā ziemā un aprēķinātā energoefektivitāte netiks izpildīta. Vai izslēdzot ventilācijas sistēmu iegūt daudz labāku rezultātu kompromitējot gaisa kvalitāti telpās. Vēl parasti energoauditors ar pasūtītāju sazinās tikai ar arhitekta un būvprojekta vadītāja starpniecību, un energoauditoram nav viegli sazināties ar ēkas tehnisko pārvaldnieku un dabūt saprotamus faktiskos datus par ēku. Bieži vien dati ir nekvalitatīvi un fragmentāri, neuzticami. Privātmājai ar siltumsūkņu apkuri būs tikai elektrības rēķini, kas var tikt interpretēti dažādi jo apkures patēriņu nav iespējams izdalīt atsevišķi, ja īpašnieks siltumsūknim nav speciāli uzstādījis atsevišķu elektrības skaitītāju. Tādēļ šāds kritērijs, mūsuprāt, nedrīkstētu būt par pamatu pretendenta izslēgšanai, ņemot vērā ka Jūs vēlaties lai piedalās labi un precīzi energoauditori, nevis veiklie, kas dabūs jebkādus datus un pierādīs ka viss ir sasniegts.

Atbilde Nr.8:
Iesniedzējs var pierādīt, ka rezultāti ir sasniegti iesniedzot ēkas energosertifikātu, kad beidzies pagaidu energosertifikāts (obligātas prasības publiskām ēkām) vai iesniegt ēkas īpašnieka/lietotāja atsauksmes vēstuli, kas brīvā formā apliecina, ka pagaidu energosertifikātā prognozētais enerģijas patēriņš ir sasniegts.
Pierādījums var būt gan brīvas formas apliecinājums no pasūtītajā (neapgrūtina pieteikšanos) vai ēkas energosertifikāts (var gadīties, ka nav beidzies pagaidu energosertifikāta termiņš kā minēts pirmajā komentārā no šī iesniedzēja), kurš ir obligāts publiskām ēkām, kad pagaidu energosertifikāta termiņš ir beidzies.
Pagaidu energosertifikāta (prognoze pirms darbu veikšanas) termiņš ir 3 gadi, to sagatavo pirms ēkas nodošanas ekspluatācija (nepieciešams pie nodošanas dokumentiem).
Līdz ar to pēdējo 3 gadu laikā ekspertiem ir ēkas, kurās jau ir sagatavots ēku energosertifikāts, kas apliecinātu sasniegto rezultātu.
Bet var būt ēkas, kurām pēdējo 3 gadu laikā nav stājies spēkā nepieciešamība izstrādāt energosertifikātu, līdz ar to uzskatām, ka pasūtītāja apliecinājums atsauksmes veidā apliecina vai rezultāts ir sasniegts.
Energoauditors aprēķinus veic balstoties uz dažādiem ISO standartiem. Tai skaitā ir metodes kā izdalīt siltumsūkņa patērēto elektroenerģiju no kopējā skaitītāja un aprēķināt apkures patēriņu. Energosertifikāta izstrādē var izmantot gan iesniedzēja minēto PHPP vai citus aprēķina modeļus.

